Document ID: 31996L0044

KOMISSION DIREKTIIVI 96/44/EY,
annettu 1 päivänä heinäkuuta 1996,
moottoriajoneuvojen ottomoottoreiden kaasujen aiheuttaman ilman pilaantumisen estämiseksi toteutettavia toimenpiteitä koskevan jäsenvaltioiden lainsäädännön lähentämisestä annetun neuvoston direktiivin 70/220/ETY mukauttamisesta tekniikan kehitykseen (ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon moottoriajoneuvojen ottomoottoreiden kaasujen aiheuttaman ilman pilaantumisen estämiseksi toteutettavia toimenpiteitä koskevan jäsenvaltioiden lainsäädännön lähentämiseksi 20 päivänä maaliskuuta 1970 annetun neuvoston direktiivin 70/220/ETY (1), sellaisena kuin se on viimeksi muutettuna direktiivillä 94/12/EY (2), ja erityisesti sen 5 artiklan,
sekä katsoo, että
direktiivi 70/220/ETY on yksi neuvoston direktiivillä 70/156/ETY (3), sellaisena kuin se on viimeksi muutettuna komission direktiivillä 95/54/EY (4), perustettua ETY-tyyppihyväksyntämenettelyä koskevista erityisdirektiiveistä; siten direktiivin 70/156/ETY ajoneuvojärjestelmiä, osia ja erillisiä teknisiä yksiköitä koskevia säännöksiä sovelletaan tähän direktiiviin,
direktiivissä 70/220/ETY vahvistetaan sen soveltamisalaan kuuluvien moottoriajoneuvojen päästöjen testaamista koskevat erityiset vaatimukset; saadun kokemuksen ja laboratoriotekniikan tason vuoksi olisi aiheellista mukauttaa erityisiä vaatimuksia niiden mukaisesti,
olisi myös aiheellista saattaa direktiivissä 70/220/ETY esitetyt testiolosuhteet vastaamaan moottoriajoneuvojen polttoaineen kulutusta ja hiilidioksidipäästöjä koskevan jäsenvaltioiden lainsäädännön lähentämisestä 16 päivänä joulukuuta 1980 annetussa neuvoston direktiivissä 80/1268/ETY (5), sellaisena kuin se on viimeksi muutettuna komission direktiivillä 93/116/EY (6), esitettyjä vaatimuksia sikäli kuin on kyse ajoneuvon vertailumassan ja ekvivalentti-inertian välisestä suhteesta,
tässä direktiivissä saatetaan direktiivissä 70/220/ETY esitetyt ekvivalentti-inertian käyttöä koskevat säännökset direktiivin 80/1268/ETY säännösten mukaisiksi ja direktiivissä 70/220/ETY esitetyn ilmoituslomakkeen ja tyyppihyväksyntätodistuksen sanamuoto saatetaan direktiivissä 70/156/ETY esitetyn sanamuodon mukaiseksi, ja
kyseiset muutokset liittyvät ainoastaan direktiiviin sisältyviin hallinnollisiin määräyksiin ja päästöjen mittausmenetelmiin; sen vuoksi ei ole tarpeen mitätöidä olemassa olevia hyväksyntöjä eikä estää kyseisten hyväksyntöjen kattamien uusien ajoneuvojen rekisteröintiä, myyntiä ja käyttöönottoa, ja
tämän direktiivin säännökset ovat direktiivillä 70/156/ETY perustetun tekniikan kehitykseen mukauttamista käsittelevän komitean lausunnon mukaiset,
ON ANTANUT TÄMÄN DIREKTIIVIN:
1 artikla
Muutetaan direktiivin 70/220/ETY liitteet tämän direktiivin liitteen mukaisesti.
2 artikla
Jäsenvaltiot eivät enää 1 päivästä tammikuuta 1997 alkaen saa myöntää:
- direktiivin 70/156/ETY 4 artiklan 1 kohdassa tarkoitettua ETY-tyyppihyväksyntää
tai
- kansallista tyyppihyväksyntää, jollei vedota direktiivin 70/156/ETY 8 artiklan 2 kohdan säännöksiin,
uudelle ajoneuvotyypille päästöjen aiheuttamaan ilman pilaantumiseen liittyvillä perusteilla, jos ajoneuvotyyppi ei ole direktiivin 70/220/ETY säännösten mukainen.
Tällä direktiivillä ei kumota direktiivin 70/220/ETY mukaisesti aiemmin myönnettyä hyväksyntää eikä estetä aiemmin hyväksynnän jatkamista sen direktiivin mukaisin edellytyksin, jonka perusteella hyväksyntä on alun perin myönnetty.
3 artikla
1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä joulukuuta 1996. Niiden on ilmoitettava tästä komissiolle viipymättä.
Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään.
2. Jäsenvaltioiden on huolehdittava, että niiden tässä direktiivissä tarkoitetuista kysymyksistä antamat keskeiset kansalliset säännökset toimitetaan kirjallisina komissiolle.
4 artikla
Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.
5 artikla
Tämä direktiivi on osoitettu kaikille jäsenvaltioille.
Tehty Brysselissä 1 päivänä heinäkuuta 1996.

Labels: 7
8
15
20